《九月登越王台》
明代·梁以壮

霸业全空尚有台，四围如画望中回。城边白雁寒初到，湖外黄花晚又开。

大海潜龙曾夜起，几人争鹿向秋来。江山独似无情物，烟散云消不解哀。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。